Godine 1991.
par je na konjima prolazio Poljima smrti.
Osjetili su neki miris.
Pozvali su policiju.
Pronašli su još jedno truplo u stanju raspadanja
ispod stabla u Polju smrti.
Četvrto tijelo pronađeno na istom mjestu.
Još nije identificirana.
Znamo da se radi o bjelkinji, visokoj otprilike 157 cm.
OSTACI OTKRIVENI 8. 9. 1991.
Policija vjeruje da je Nova Nepoznata Netko
imala između 30 i 50 godina.
Već su tri djevojke pronađene na Polju smrti.
TRAŽI SE POVEZNICA U SMRTIMA
Imamo i sumnjivu smrt Ellen Beason.
OSKVRNUĆE TRUPLA
To je kao déjà vu, opet se ponavlja.
Šokantno, nađeno je još jedno tijelo.
To je jedno od četiri tijela pronađenih u ovome polju
između 1983. i 1991. godine.
Ubojica kao da je organizirao obilazak svog privatnog groblja.
Što se događa?
To je utjecalo na zajednicu,
pogotovo na mlade žene.
Bile smo uplašene.
Sjećam se da sam jedne večeri gledala vijesti i plakala
jer nisam htjela odrasti.
Nisam htjela odrasti jer sam se bojala.
Tijela se pojavljuju.
Djevojke nestaju.
Moramo nešto poduzeti.
Ta osoba još uvijek hoda uokolo, još uvijek ubija žene. Zašto?
Strah je bio opipljiv.
To je izgledalo kao djelo briljantnog, ali izopačenog serijskog ubojice.
NETFLIXOVA DOKUMENTARNA SERIJA
Slučajevi ubojstava na Calder Roadu bili su trn u oku.
Ta neriješena ubojstva…
STARIJI AGENT FBI-A
Ali Tim Miller imao je nekoliko ideja o tome tko bi mogao biti odgovoran
za smrt njegove kćeri i ostale tri žrtve.
Clyde Hedrick radio je za nekog izvođača na Calder Roadu.
Često je bio u League Cityju, u Texas Moonu i ostalim barovima.
OTAC LAURE MILLER
Je li Clyde ikad bio osumnjičenik
za ubojstva na Calder Roadu u to doba?
Nisam mogao odgovoriti na to jer je istraga bila u tijeku.
POMOĆNIK TUŽITELJA OKRUGA GALVESTON
Mogu vam reći općenito
da policija nije tako brzo eliminirala osumnjičene.
Kao istražitelji, ne možemo baš vjerovati nekome na riječ
i krenuti na tu osobu.
Moramo obaviti metodičku istragu i nastaviti pratiti dokaze.
POLJA NA CALDER ROADU
Prva tri tijela otkrivena su u razmaku od dvije godine
i to u krugu od 50 metara.
Otprilike pet godina poslije
ondje je pronađeno i četvrto tijelo.
NOVINAR
No nekih stotinjak metara dalje.
Je li povezana s drugima ili je žrtva drugog ubojice?
ISTRAŽITELJICA
Nekog tko je čitao o Poljima smrti
i odlučio dodati svoju žrtvu na hrpu.
Tijela su pronađena u poodmakloj fazi raspadanja.
AUTORICA
Preko zubnog kartona identificirali su Lauru Miller
i Heide Fye.
No druge dvije nisu odgovarale nijednom slučaju nestale osobe.
League City imao je malo resursa i malobrojnu policiju.
Nisu je mogli identificirati.
Unatoč činjenici da su se 1991. mogli testirati DNK dokazi,
policija ih nije primjereno pohranila.
Nemaju što testirati.
Ključ u rješavanju ubojstava na Polju smrti
možda leži u ove dvije rekonstruirane glave.
Policija League Cityja pokušala je raznim tehnikama identificirati
dvije nepoznate žrtve.
Jedna od njih bila je obnova lubanje.
Stavili su glinu na lubanju da vide kako su zaista izgledale,
u nadi da će to generirati tragove.
Imate li bilo kakve informacije, ako su vam ove dame poznate,
nazovite policiju.
Mnogi su bili ogorčeni što te žene nisu ni bile identificirane.
Kako to da nitko ne može otkriti tko ih je ubio?
Pozornost je dovela do pojačanog pritiska
na gradsku policiju da nešto poduzme.
Večeras istražitelji pomnije istražuju sličnosti u slučajevima
i predaju ih FBI-u.
MINISTARSTVO PRAVOSUĐA FBI
Radi se o serijskom ubojici pa FBI ima ovlasti da istraži.
Razgovarao sam sa šefom FBI-eve radne skupine u Houstonu.
Novinare nikad ne pozivaju u ured FBI-a.
Zašto su me pozvali da razgovaram s direktorom FBI-a?
Jer nisu znali što da rade. Zapeli su.
Nadali su se da će dobiti malo publiciteta,
da će se netko javiti i reći:
„Znam tko stoji iza ovog.”
Profiliranje je tehnika u kojoj agenti seciraju mjesto zločina
i koriste se tim informacijama da identificiraju karakteristike ubojice.
FBI je sastavio profil ubojice Polja smrti.
SEKSUALNI PRIJESTUPNIK
To je u mnogome odgovaralo tipu koji je živio na Calder Roadu.
Prema profilu koji je izradio FBI,
ubojica je vjerojatno živio blizu Polja smrti,
čuvao je izrezane novinske članke o slučaju,
imao je stav superiornosti
i problematične odnose sa ženama.
Policija je rekla:
„Imamo čovjeka koji ima dva posjeda uz Polje smrti.
Bistar je, bio je u lošim vezama, tuče životinje.”
Agent je rekao da bi to mogao biti onaj kog traže.
Nazvali su me iz policije.
Rekli su: „Hej, promatramo tog jednog tipa, Clydea Hedricka.
Ali sada imamo još jednog tipa, Roberta Abela.”
Robert Abel bio je odličan bivši znanstvenik u NASA-i.
Pomogao je stvoriti modernu raketu Saturn
koja je astronaute odvela na Mjesec.
Kad je tijelo Nove Nepoznate Netko pronađeno 1991.,
Robert Abel posjedovao je zemlju na kojoj su bila Polja smrti.
Jedan je dio pretvorio u dio za jahanje.
Robert je potaknuo sumnju jer je stvarno surađivao.
Nudio je pomoć i opremu policiji, da raščisti grmlje…
Ma sve što je mogao.
Stalno se uvlačio u istragu,
što katkad ubojice rade.
BIVŠI INŽENJER
Ima nekih stvari u povijesti Roberta Abela
zbog čega je bio sumnjiv.
Imao je tri bivše žene.
UBIT ĆU TE
Jednoj je prijetio da će je ubiti
ako mu ne pruži seks kakav želi.
UDARIO JE KONJA
Njegove su bivše žene rekle da je tukao konje.
A kad bi jedan od konja umro,
ostavio bi ga na polju da trune,
kako što su tijela djevojaka ostavljena u Polju smrti.
Hajde.
Tim je baš istraživao Clydea Hedricka
zbog slučaja Ellen Beason.
Razgovarao je s policijom o njemu.
Clyde je uvijek poricao da je počinio bilo koje od tih ubojstava.
Nije bio dobar trenutak da se istraži njegova upletenost u druge zločine.
KOMANDNI CENTAR FBI-A
Zbog profila FBI-a, kad je Nova Nepoznata Netko pronađena,
Hedrick nije bio prioritet.
Tad su svi mislili da je Abel bolji osumnjičenik.
Odjednom, osoba u koju sam doista sumnjao…
„Ajme, što ako sam pogriješio?”
Uz potporu profila FBI-a i svjedočenja dviju bivših žena,
policija je rekla da je ubojica Robert William Abel.
Policija League Cityja objavila je izjavu
da bi Robert Abel, znanstvenik NASA-e,
mogao biti seksualni serijski ubojica
koji je ubio ove četiri mlade žene
u Poljima smrti pored njegova posjeda s konjima.
Što se dogodilo?
U ovom trenutku bilo je mnogo publiciteta o ubojstvima.
U policijskim postajama uzduž ceste I-45
detektivi su se pitali je li Abel počinio neko od njihovih neriješenih ubojstava.
Jeste li odgovorni za četiri tijela nađena na ovom posjedu?
Apsolutno ne.
Tim policajaca obilazi njegovo imanje
u pokušaju da nađu trofeje, pramenove kose,
nešto što bi Abela povezalo sa zločinima.
POLICIJA PRETRAŽUJE DOM
Našli su čudne stvari.
Stare članke o ubojstvima na Calder Roadu.
Pronašli su ljudske zube
sa zlatnim krunama.
Pronađen je i pištolj kalibra 22.
A Nepoznata Netko ustrijeljena je pištoljem kalibra 22.
Ali tijekom obdukcije
mrtvozornik okruga Galveston, dr. Korndofer,
prokuhao je metak kad je kuhao kosti.
Tako su ostali bez dokaza
i nisu ga mogli usporediti s pištoljem.
Mislim da nije bilo ključnog dokaza da Robert Abel nije to učinio.
Mislim da nisu našli potrebne dokaze da dokažu da doista jest.
Policija nije mogla ništa.
NISU USPJELI DOKAZATI
Htio sam upoznati tog znanstvenika NASA-e koji je optužen
da je serijski ubojica.
Nazvao sam ga i pretpostavio da će mi poklopiti.
On je rekao: „Samo vi dođite.”
Ovdje na ovom području
pronađeni su ostaci Laure Miller.
Otišli smo u Polja smrti i išli od groba do groba.
Heide Fye navodno je pronađena ovdje.
Imao je bilježnicu punu isječaka
i četiri fotografije mjesta gdje su pronađena tijela.
Rekao sam mu: „Mnogi bi rekli da mi pokazujete svoje trofeje.”
„Ne, pokazat ću vam istraživanje koje sam obavio da pomognem.”
Odjednom su ljudi rekli da odgovaram profilu specifičnog kriminalca,
serijskog ubojice ovih četiriju djevojaka.
Činilo se
da ga to muči kao i mene.
Pitao sam se je li ovo njegova predstava.
Ili je samo znanstvenik
koji traži dokaze da dokaže što se zbilo.
Što se događalo na njegovom posjedu?
Na kraju krajeve, policija nije imala dokaze da je Abel to učinio.
Osumnjičen je. Možda nije odgovoran za ubojstva tih žena,
a možda je odgovoran za ubojstva tih žena.
Još je u bazenu.
Još pliva u bazenu osumnjičenih.
U League Cityju i dalje je bio osumnjičen.
Ali što se dogodilo? Ništa.
Noćna mora jest da roditelji još tuguju.
Ne mogu vam reći koliko sam puta pretraživao ovo imanje
u nadi da ću naći Laurinu odjeću ili ogrlicu.
Išao bih onamo za vrijeme ručka ili pak noću…
Bio sam ondje usred noći, vikao iz petnih žila:
„Evo me. Dođi po mene, kukavico.”
Pucao sam šest puta u zemlju
u nadi da će netko pozvati policiju.
Nitko nije došao.
Sjećam se da sam mnogo puta otišao onamo,
došao bih do križa i rekao: „Laura, nemoj mrziti tatu.
Ne mogu više dolaziti.
Moram se oprostiti. Moram vratiti svoj život.”
Doslovno sam odlazio i…
Čuo sam glas: „Tata, molim te, nemoj odustati.”
To je bio početak.
„Možda mogu nekako pomoći obiteljima
kad im nestane voljena osoba.”
Kad sam došla u njegov ured, proveo je cijeli dan sa mnom,
pričao mi je o Laurinoj smrti, što je to učinilo njemu i obitelji.
Ali i zašto je osnovao tvrtku EquuSearch.
Činio je to kako bi spasio druge.
Zašto ne odustaneš od toga?
Jednostavno odustani.
Svi me znaju kao G. EquuSearcha.
Izgubio sam svoj identitet. Ne znam tko je Tim Miller.
Nisam odustao. Uzelo je to svoj danak, ali nisam odustao.
Pokušao sam se oprostiti.
Ne mogu.
Obećao sam Bogu i Lauri da neću te obitelji ostaviti na cjedilu.
Nisam znao da će ih biti toliko.
GODINA 1991.
GODINA 1997.
Moja je kći jutros otišla trčati.
I nema je mnogo duže nego što sam očekivao.
Otišla je u 9 h, a sad je 10.04.
Da. Ne može ovako dugo trčati.
FRIENDSWOOD, TEKSAS, 1997.
U travnju '97. Laura Smither, 12-godišnja balerina,
otišla je trčati
i nestala je.
LAURA SMITHER, 12 GODINA
NESTALA JE 3. TRAVNJA 1997. FRIENDSWOOD, TEKSAS
Trebala se vratiti za 20 minuta jer smo radili palačinke.
Trebala se vratiti na doručak. Htjela je odvježbati prije doručka.
Tad smo bili naivni.
Odmah sam počela zvati ljude da im kažem…
MAJKA LAURE SMITHER
…da je nestala i da nam pomognu da je potražimo.
Sve je bilo naopako.
Ništa nije imalo smisla.
Nismo znali gdje je, nismo je mogli naći.
Dan je počeo srcedrapateljnim prizorom posve pokisle Gay Smither
koja dijeli letke i nada se da će netko stati, poslušati i pomoći.
Dani nakon Laurina nestanka
nekako su mi u magli,
na umu mi je bio samo teror.
Nitko ne želi priznati da se to dogodilo.
Bila sam histerična.
Hodala sam, tražila i vrištala Laurino ime.
Laura!
Nismo je našli.
Imala je gotovo 13 godina.
Ljudi kažu da se takve stvari ne događaju u njihovoj zajednici.
Ovo je bilo među najsigurnijim mjestima za život.
Ljudi nisu zaključali vrata.
Friendswood je jedan od gradića uz koridor I-45.
To je posebno
siguran grad po ugledu.
Osnovali su ga kvekeri,
ljudi koji vjeruju da je mir pravi put.
NESTALO DIJETE
Kad 12-godišnjakinja nestane dok trči…
Bilo je tu velikog negodovanja.
Ako ste vi odgovorni,
govorim uime ovog cijelog tima,
maksimalno se zalažemo
da vas pronađemo i učinimo sve što zakon dopušta.
Obično u ovakvim slučajevima kažu: „Kći vam je pobjegla.”
Ovo je bio neobičan slučaj u kojem se policija odmah primila posla.
Policija Friendswooda i ured šerifa okruga Harris.
Sad je upleten i FBI.
Mi smo tad prestali raditi na slučajevima s drogom
i počeli je tražiti.
Bio je to važan događaj u našoj zajednici.
NEMA JOJ TRAGA MAJKA JE MOLI: „VRATI SE.”
Pokušajte napraviti liniju.
Građani Friendswooda udružili su se oko potrage.
Dobrovoljci pretražuju gusto žbunje i blato.
Tko god je ima, može oteti i drugu djecu.
Ne želimo da vaše obitelji prolaze kroz ovo.
Grad se udružio
i 6000 ljudi krenulo je u potragu.
Kroz nekoliko dana okupilo se 6000 ljudi,
uključujući i kontingent marinaca.
Ovo je strah od nepoznatog, na što ćete naići, ali…
Sirota obitelj
treba odgovore.
Doveli smo svoje pse
i htjeli smo ih voditi u šetnju oko jezera.
Primijetili smo grozan smrad.
Mislili smo da se radi o mrtvoj životinji u vodi.
Moj sin Jason rekao je: „Životinje nemaju čarape.”
Dokazi na mjestu događaja uključuju
srebrni prsten s inicijalima,
a mlada je žena nosila aparatić za zube.
Prema mišljenju mog odjela, pronađena je
Laura Kate Smither.
LAURIN DOM
Nestala je 3. travnja 1997.
To je bilo 20. travnja.
OSTACI LAURE SMITHER
Dakle, 17 dana pakla.
Dugo nismo ovo gledali.
-Vidi to lišce. -Da.
Tako slatko.
Obožavam tu fotografiju.
Vidim Božju ruku u mom životu, suđeno mi je da budem Laurina mama.
To je bio prvi nastup.
Promijenila je četiri kostima.
Sjećam se.
Laura je imala godinu dana.
Mama joj je umrla od raka dojke.
Njezin tata, Bob, bio je emocionalno uništen.
To mu je bilo teško razdoblje.
Jedna od baka rekla je da mu moraju pronaći dadilju.
Tako smo se upoznali.
Laura me odmah osvojila i povezale smo se.
Sjedile smo na podu tog dana kad sam je upoznala.
Odmah smo se povezale.
Odmah sam je zavoljela.
Vjerojatno je Crvenkapica.
Udala sam se četiri mjeseca poslije.
Ludnica.
Kad razmislim o tome, pomislim da sam bila luda. I jesam!
Posvojila sam je iduće godine.
Dotaknula ju je svjetlost.
Čast mi je što sam bila Laurina mama.
Voljela bih da to nije prekinuto na taj način.
Kad nam se to dogodilo,
dobili smo doživotnu kaznu.
Laurino ubojstvo i naša je doživotna kazna.
Laurino ubojstvo samo je jedno od najmanje 35 neriješenih slučajeva
na području triju okruga koji uključuju nestale ili mrtve djevojke.
Potraga za Laurom vratila je pozornost na područje nestalih.
To je pobudilo mnogo pitanja
o tome što se događa i kako se što radi.
Novinarka Houston Chroniclea pisala je o tim neriješenim ubojstvima.
Objavila je kartu i uključila neriješene slučajeve duž koridora
da skrene pozornost na veći problem,
a to je tretiranje žena kao plijena
i to da njihova ubojstva ne dobivaju dovoljno pozornosti.
Dotad smo već znali da je bilo i drugih slučajeva
kojima se nitko nije ni bavio.
Bilo nam je strašno žao
što je moja teta Heide bila prikazivana onako kako jest.
Autostoperica, odbjegla konobarica…
Sve je to bilo negativno.
HEIDENA NEĆAKINJA
Ponašali su se kao da nije dovoljno važna
da se na njezin pronalazak troše resursi.
Nikad neću zaboraviti neke stvari koje je policija rekla o djevojkama.
Heide je bio ovisnica, Laura je često bježala,
a druge dvije bile su lutalice.
To je nekome dalo dozvolu da ih ubije?
To su odbačena djeca? Laura nije bila odbačena.
Tinejdžeri koji se bave kriminalnim ponašanjem ili uzimaju drogu…
Njihove nestanke neće shvatiti jednako ozbiljno kao onih mlađih,
za koje se vjeruje da se ne bave rizičnim ponašanjem.
Tako je i danas.
Podrazumijeva se da je ta osoba učinila nešto što je rezultiralo ubojstvom.
Iz ovog ili onog razloga,
bili su manje važni našem društvu.
Laura Smither djelovala je ranjivo.
Bila je dobra djevojka iz dobre obitelji i dobre četvrti.
Reakcija je bila mnogo jača.
Osjećao se očaj.
Ako ne možeš spasiti Lauru Smither, koga možeš?
Ljudi koji dolaze po našu djecu, koji dolaze po naše kćeri
ne mogu biti zaustavljeni.
NETKO ZNA TKO JE UBIO LAURU KATE SMITHER
Zastave su na pola koplja u gotovo cijelom Friendswoodu
dok grad oplakuje gubitak 12-god. djevojčice.
Ovo je istraga ubojstva!
Kad se pročula vijest o Lauri Smither…
svi su opet pričali o Polju smrti.
I svi su pričali o I-45.
MISTERIJI UZ I-45
Svi pričaju o tome zašto djevojke umiru
i zašto ne mogu otkriti tko ih ubija.
Netko otima tu djecu, netko ubija djevojčice
i to mora prestati.
To je utjecalo na moju kćer, na cijeli grad.
Kako neće?
Prošlo je šest godina
od pronalaska trupala na Calder Roadu.
Postojao je strah da se ubojica vratio.
Netko ponovno otima žene.
Nitko ne odgovara za to.
Bilo je mnogo straha i tjeskobe.
Da vaše dijete ikad nestane,
imate li uzorak DNK i otiske prstiju?
Friendswood je bio u tolikoj panici da je škola dijelila pribor
kako bi roditelji mogli uzeti otiske prstiju djece i pramen kose.
Ako bi dijete nestalo,
bar bi imali otiske prstiju i uzorak kose
za identifikaciju tijela.
Tko je ubio 12-godišnju Lauru Smither i zašto?
To pitanje progoni šefa policije Jareda Stouta.
Zajednica mora podići razinu svijesti.
Policija i vatrogasci rade na isušivanju jezera
i traže sve što će ih približiti neuhvatljivom sumnjivcu.
Policija je napravila popis svih seksualnih prijestupnika
u okruzima Galveston i Harris i susjednim područjima.
Na kraju ih je bilo nekoliko tisuća.
Nisam ni imala taj izraz u svom rječniku. Seksualni prijestupnik.
To nije bilo dio moje stvarnosti.
Ali postalo je.
Broj seksualnih prijestupnika na našem području bio je golem.
Pogotovo kad si žena,
roditelji ti govore o sigurnosti,
moraš paziti dok si vani s prijateljima…
PREŽIVJELA ZLOSTAVLJANJE
…dok si na cesti kao vozačica…
Sjećam se kad se mama udala za Clydea.
Tata me pitao je li Clyde ikad ozlijedio mene ili mog brata.
U to vrijeme nisam to shvaćala.
Ovdje su živjeli.
Kad je moja majka živjela u stanu u Dickinsonu,
išli bismo onamo u posjet.
Tu je i bazen.
Clyde je odveo mene i brata na plivanje.
Moj je brat bio na jednom kraju bazena, a ja blizu Clydea.
Rekao je: „Idemo pod vodu Moram ti nešto pokazati.”
Rekla sam: „Dobro.”
Zaronila sam.
Tad je skinuo hlače i razotkrio se.
RAZOTKRIO SE
Ispod vode.
Otrčala sam u stan.
Brat je potrčao za mnom. Otrčala sam u stan.
Rekla sam majci.
Posvađali su se.
Clyde je nijekao.
Moja je majka vjerovala što god joj je rekao.
Boljelo me, bila sam nevažna.
Gotova sam.
S ovim mjestom.
Ako pogledamo osobine osumnjičenika
u slučajevima duž koridora I -45, vidimo neke poveznice.
Vidimo muškarce koji su bili dominantni, nasilnike koji su bili u prolazu.
Ljude poput Clydea Hedricka.
Hedrick se uklapa u profil ljudi o kojima smo govorili,
ljude koje je Houston privlačio 70-ih, 80-ih zbog procvata građevinarstva.
Već je odležao u zatvoru na Floridi.
Bivše žene i bivše djevojke optužile su ga
da ih zlostavlja i da je nasilan.
CLYDE JU JE GURNUO NIZ STEPENICE
KAMP-PRIKOLICE
Evo ga.
To je bilo to.
Ovo se mjesto jako promijenilo. Toga nikad nije bilo.
Prikolica je bila ondje.
Mrzim izgovarati njegovo ime.
Nemate pojma kako se osjećam.
GODINA 1988.
Iselila sam se nakon mature.
GODINA 1997.
Majka mi je rekla da ga je ostavila.
Došla je k meni i rekla
da mi želi pokazati što je učinio.
Ujak i majka su me zamolili da se vratim
u prikolicu u Galvestonu.
Bila je potpuno uništena.
Ali nisu mi to htjeli pokazati.
Majka mi je pokazala mjesto na zidu.
Objasnila je da je postoji rupa u zidu.
Clyde bi gledao kroz tu rupu.
Gledao bi mene.
Svaki put kad sam se osjećala kao da me netko promatra…
Nisam bila luda.
AKO POGLEDAŠ KROZ RUPU, VIDIŠ U MOJU SOBI
Ujak je odveo mene i majku
na policiju u Galvestonu
s fotografijama koje je razvio.
Jedan čovjek iz tog ureda
uzeo je moju izjavu i otjerao me.
Ja sam učinila svoje.
Mogli su ga uhititi.
Mogla sam svjedočiti
o svemu što je radio.
I nitko nije ništa poduzeo.
Kad čovjek ozbiljno naudi djetetu,
ne bi trebao imati priliku nauditi drugom djetetu.
A čovjek koji je oteo i ubio Lauru još je uvijek bio na slobodi.
Bio je to početak jako loše godine.
15. SRPNJA 1997.
TRI MJESECA NAKON OTKRIĆA TIJELA LAURE SMITHER
Bilo je to kao i svaki drugi dan.
Moja kći Kelli ostavila mi je Alexis.
Sjećam se da sam rekla: „Volim te, dušo.
Ugodan dan. Razgovarat ćemo popodne.”
MAJKA KELLI ANN COX
To su bile posljednje riječi koje sam joj rekla.
PETAK 17 H 25. 7. 1997.
Kelli Cox je majka i kći koja je misteriozno nestala.
Iako to nitko u Houstonu nije znao, u srpnju 1997.
Kelli Ann Cox nestala je u Dentonu u Teksasu.
Išla je u obilazak gradskog zatvora sa svojim kolegama s fakulteta.
Kad je došla do auta,
ključ nije funkcionirao, nije mogla ući u auto.
Kelli je ovim telefonom nazvala dečka da joj donese ključeve.
Ovo je posljednje mjesto gdje je netko čuo ili vidio Kelli.
Kao da je bila tu i onda je nestala.
KELLI COX, 20 GODINA
NESTALA JE 15. SRPNJA 1997. DENTON, TEKSAS
Detektivi su pretražili auto,
ali tragova je jako malo.
Iako se još uvijek nije javila obitelji, ne mogu biti sigurni radi li se o zločinu.
Mislim da je preuranjeno nagađati postoje li kakvi sumnjivci.
Prošlo je skoro točno mjesec dana od Kellina nestanka
kad je Jessica Cain nestala.
Tinejdžerka je posljednji put viđena u restoranu Webster.
Njezin je kamionet nađen napušten,
a torbica je bila unutra.
Ne bi otišla nekamo da se ne javi.
Nazvala bi bar nekog od nas.
Zato znamo da nešto nije u redu
i moramo je naći.
Jessica Cain bila je sa svojom kazališnom skupinom.
Kad je otišla, kao da je naprosto nestala.
JESSICA CAIN, 17 GODINA
NESTALA JE 17. KOLOVOZA 1997 TIKI ISLAND, TEKSAS
Tek smo krenuli s konjima.
Zamolili su me da odem onamo gdje je pronađeno Jessicino vozilo
i nađem mjesto za zapovjedni centar.
Još jedna velika potraga.
Ožalošćeni roditelji, Bob i Gay Smither, pridružili su se potrazi.
Nikad neću zaboraviti Jessicinog tatu.
Znala sam točno kroz što prolazi.
Naravno, tada sam se nadala drukčijem ishodu.
Kad je Jessica Cain nestala 1997.,
tata je živio u Tiki Islandu.
Bila je dobra prijateljica bivše žene mog brata. Doista jest.
Pridružila sam se potrazi.
Nosili smo prsluke i štapove za hodanje.
Nisam spavao kad je Laura Smither nestala,
kao i kad je Jessica Cain nestala.
Mnogo puta nisam spavao u posljednjih 38 godina.
Bez obzira na to što su pokušali učiniti i koliko je policije bilo…
Srce mi se danas slama.
…netko se uspio provući.
Potraga za Jessicom će se nastaviti.
Kako to objasniti?
Netko je među nama, neki stvor, neko čudovište.
Kako da ga zaustavimo?
Naravno, osjećao sam se kao…
„Bože! Pa to je ista osoba koja je ubila naše djevojčice na Calderu.”
Kako može biti toliko serijskih ubojica na jednom području?
Svakakve ti ludosti prolaze kroz glavu.
Tinejdžerka iz Tiki Islanda nestala je 17. kolovoza.
Kad u zajednici raste sumnja,
kad se ljudi stalno osvrću
i pitaju se tko je ubojica,
to vas izjeda.
Tražila sam Jessicu Cain u parku Jack Brooks.
Bila je mlada žena
koja se vraćala kući iz izlaska.
Očito je bila sama.
Pomislila sam na ono što se dogodilo mojoj majci.
Sve što joj je učinio.
Znam da se dijelom bojala, ali kad bi otišao…
On bi otišao, a ona bi mu uvijek dala da se vrati.
Jednom se vratio…
Bio je sav krvav i imao je krvavi nož.
DOŠAO KUĆI S KRVAVIM NOŽEM
I…
Rekao je mojoj majci: „Opet sam to učinio.”
Nakon onoga što se dogodilo Ellen Beason,
ta kriminalna prošlost,
to što je učinio meni…
Ne znam.
Nismo znali jesu li Laura Smither, Jessica Cain i Kelli Cox povezane
s ubojstvima Calder Roada.
No naravno, morali smo razmotriti i tu mogućnost.
Ako je riječ o istoj osobi, zašto postoji toliki razmak
od pronalaska Nove Nepoznate Netko 1991. pa sve do 1997. godine.
Sad ima drugi način rada,
ne ostavlja tijela u polju.
OSTACI LAURE SMITHER
Više je pitanja nego odgovora.
Nakon što je Laura nestala,
policija Friendswooda primila je tisuće poziva s tragovima.
Istraživali su mnogo ozbiljnih sumnjivaca.
Ali nisu ih imali kako povezati ili eliminirati.
Nakon nedavnog ubojstva Laure Smither i potrage za Jessicom Cain,
Robert Abel bojao se da će ga policija povezati s tim zločinima.
Policija tvrdi da je i dalje osumnjičen za četiri ubojstva.
U zajednici se još puno pričalo o Robertu Abelu.
Razumljivo je da je Tim Miller mislio da je Robert Abel ubojica.
Imali smo razloga misliti da bi to moglo biti povezano.
Nitko se nije trudio više od Tima da dokaže je Abel ubojica.
To je bila ona metalna zgrada.
Htio je da bude mnogo iskopavanja na Abelovu posjedu.
Htio je da ga policija više ispituje.
Tih 17 mjeseci kad nije znao gdje je Laura… To mu je slomilo srce.
A pomisao da i druge obitelji prolaze kroz to
i da policija često ne radi ono što bi trebala
kako bi pronašla te ljude i ta tijela…
Teško je to prihvatiti.
Zato on to sam radi.
Mnogo te frustracije i tuge
usmjerio je u osvetu prema Abelu.
Odlučio je da će mučiti Abela, nazvao bi ga i ostavljao govorne poruke.
GLAS TIMA MILLERA
Našao sam osobu koja će te odvesti u Las Vegas,
pretući te na mrtvo ime i ubiti te.
I baciti te među pješčane dine.
Tim je bio uvjeren da je na pravednom putu.
Stavi oznaku…
Stavi oznaku na ogradu ondje.
Toliko sam puta pretražio to imanje
misleći da ondje možda ima još tijela.
Našao je vojsku neorganiziranih dobrovoljaca da iskopavaju.
Pregledavamo doslovno svako zrnce.
Posudio je nečiji bager.
Netko je doveo skupinu pasa koji mogu nanjušiti trupla.
Psi su pušteni i svi su se okupili na jednom mjestu.
Našli su nešto.
Svi su počeli kopati po tom dijelu.
Otkrili su žensku torbicu i žensku odjeću.
Tim je mislio da se radi o predmetima druge žrtve,
ali nitko to nije mogao dokazati.
Na kraju je Abel bio toliko užasnut i preplašen
da je zatražio nalog za zaštitu da mu se Tim ne približava.
G. MILLER ODLUČIO JE OSVETITI SMRT SVOJE KĆERI
MOLIM POLICIJU ZA ZAŠTITU
Abel je godinama živio taj tragični život.
Bio je izopćenik League Cityja.
Konačno je rekao da je dosta.
Zatvorio je Stardust Trails Ride.
Vratio se na obiteljski ranč u drugom teksaškom okrugu
da se posve makne iz League Cityja.
U ljeto '97. još uvijek nitko nije bio uhićen u slučaju Calder Roada.
Otete su još dvije mlade žene,
Kelli Cox i Jessica Cain.
Znam da netko nešto zna.
Svatko tko zna nešto o Jessici… Molim vas, maknite nam tu bol sa srca.
Laura Smither je ubijena.
Snalazimo se najbolje što možemo.
Sve su agencije pomagale. Svi su se trudili.
Houstonska je policija došla pomoći.
Svi su sudjelovali.
No nikako da nam se posreći.
SVIBANJ 1997.
Webster 112.
Da, gospođo. Morate doći u Waffle House.
Netko je ušao i rekao da je netko otet.
Bilo je u svim vijestima.
Jedna je žena te večeri bila u trgovini.
Neki ju je čovjek gledao.
Vratila se u svoje vozilo i otišla.
Auto joj se počeo čudno ponašati.
Zaustavila se.
Tip iz trgovine prišao joj je s osmijehom na licu i rekao:
„Probušena vam je guma. Mogu li vam pomoći?”
U sljedećem trenutku bio je iza nje
i prislonio joj je nož na grlo.
Natjerao ju je da uđe u njegov kamionet,
nagazio je gas i počeo juriti cestom I-45.
Jesu li u Waffle Houseu?
Vani su na parkiralištu.
Treba hitnu pomoć. Ne može hodati.
Rekli su da su je našli nasred autoceste.
Žena se zove Sandra.
Ono što je Sandra učinila bila je prekretnica u istrazi.
Sve jedinice, krenite prema West Nasa Roadu 959.
Žena je iskočila iz bijelog kamioneta.
Nepoznate tablice, kreće se prema sjeveru.
Prijevod titlova: Veronika Janjić